text: Sikkerheden var i top, da Barack Obama kørte fra hotellet
  28 september 2018 kl. 09.04
  Barack Obama har netop forladt Hotel Koldingfjord, hvor han har overnattet. Om få minutter ankommer han til Syddansk Universitet inde i Kolding midtby.
  Barack Obama har netop forladt Hotel Koldingfjord, hvor han har overnattet, siden han ankom til Danmark torsdag aften. 
  Obama skal tale til 680 inviterede mennesker på SDU i Kolding klokken 11.45, hvor han skal deltage i arrangementet, der hedder ’A Conversation with President Barack Obama’ - på dansk en samtale med præsident Barack Obama. 
  Det er udelukkende erhvervsledere, fremtrædende personer fra lokalområdet og 200 udvalgte studerende fra SDU, som får lov at deltage. Han skal tale om lederskab og svare på spørgsmål i en modereret samtale. Samtalen tager 60 minutter, og så skal Obama videre til Amsterdam.
  
  